**Κ26**

**ΠΑΙΔΑΓΩΓΙΚΑ ΜΕΤΡΑ**

Τα παιδαγωγικά μέτρα αποβλέπουν στη βελτίωση της συμπεριφοράς των μαθητών/τριών και στην ενίσχυση της προσωπικής υπευθυνότητας και της αυτοπειθαρχίας τους, καθώς επίσης και στη διασφάλιση, μέσα στην εκπαιδευτική κοινότητα, της **δημοκρατικής ζωής**, που αποτελεί προϋπόθεση για την **εύρυθμη και αποδοτική λειτουργία της σχολικής μονάδας**.

Τα παιδαγωγικά μέτρα λαμβάνονται για παραπτώματα που διαπράτονται:

(α) **εντός ή εκτός** του σχολείου **κατά τη διάρκεια λειτουργίας του σχολείου**

(β) σε **μη εργάσιμο για το σχολείο χρόνο** και αφορούν **περιουσιακά στοιχεία** του σχολείου ή των μαθητών/τριών ή του προσωπικού ή πλήττουν την **αξιοπρέπεια** των μαθητών/τριών ή του προσωπικού του σχολείου

(γ) κατά τη διάρκεια σχολικών **εκδηλώσεων,** σχολικών **αποστολών** ή κατά τη μεταφορά με **σχολικό**

**λεωφορείο σε μη εργάσιμο χρόνο.**

**ΠΑΙΔΑΓΩΓΙΚΑ ΜΕΤΡΑ ΚΑΙ ΟΡΓΑΝΑ ΛΗΨΗΣ ΤΟΥΣ**

**1**. **Παιδαγωγικός διάλογος** - Διδάσκων καθηγητής, Βοηθός Διευθυντής, Βοηθός Διευθυντής Α', Διευθυντής.

**2.** **Παρατήρηση** - Διδάσκων καθηγητής, Βοηθός Διευθυντής, Βοηθός Διευθυντής Α', Διευθυντής.

**3.** **Επίπληξη** - Διδάσκων καθηγητής, Βοηθός Διευθυντής, Βοηθός Διευθυντής Α', Διευθυντής.

**4.** **Κοινή γραπτή παιδαγωγική δέσμευση μεταξύ εκπαιδευτικού και μαθητή**, για μικροπαραπτώματα στα οποία έχει υποπέσει, με την οποία δεσμεύεται, ότι δεν θα επαναλάβει το παράπτωμα και ότι θα τηρεί εφεξής τους κανονισμούς. Τη συμφωνία προσυπογράφει και ο διδάσκων. Τη συμφωνία υπογράφει, αν κριθεί απαραίτητο από τον εκπαιδευτικό και ο γονέας/ κηδεμόνας του μαθητή.

**5.** **Απομάκρυνση από την τάξη με τη συνοδεία του Προέδρου ή άλλου μέλους του**

**Συμβουλίου Τμήματος και παραπομπή στη Διεύθυνση**. Ο εκπαιδευτικός στη συνέχεια τεκμηριώνει γραπτώς τους λόγους απομάκρυνσης του παιδιού από την τάξη υποβάλλοντας σχετική καταγγελία στη Διεύθυνση του Σχολείου. Η περαιτέρω διαχείριση του περιστατικού αναλαμβάνεται από τον οικείο Β.Δ. ο οποίος ενημερώνει άμεσα τους γονείς/κηδεμόνες του μαθητή.

**6.** **Αποζημίωση, η οποία καταβάλλεται από τον γονέα/κηδεμόνα του μαθητή για φθορά περιουσίας του σχολείου ή και άλλων** - Βοηθός Διευθυντής, Βοηθός Διευθυντής Α', Διευθυντής. Αυτό το παιδαγωγικό μέτρο μπορεί να επιβληθεί παράλληλα με άλλο παιδαγωγικό μέτρο.

**7.** **Εκτέλεση κοινωφελούς σχολικής εργασίας** που θα στοχεύει κυρίως στην αξιοποίηση των ικανοτήτων/δεξιοτήτων του μαθητή προς όφελος της σχολικής κοινότητας. Η εκτέλεση της κοινωφελούς σχολικής εργασίας πραγματοποιείται κατά τη διάρκεια λειτουργίας του σχολείου, πλην των διαλειμμάτων **υπό την επίβλεψη προσωπικού που ορίζεται κατά περίπτωση από το όργανο επιβολής του παιδαγωγικού μέτρου, δηλ. τον Β.Δ., Β.Δ. Α΄, τον Διευθυντή, το Πειθαρχικό Συμβούλιο ή τον Καθηγητικό Σύλλογο**.

**8**. **Αποβολή1 ως 2 μέρες2** - Βοηθός Διευθυντής, Βοηθός Διευθυντής Α':

**9.** **Γραπτή προειδοποίηση με κοινοποίηση προς τους γονείς για αλλαγή τμήματος** –

Παιδαγωγική Ομάδα.

**10**. **Αλλαγή τμήματος** (γίνεται μόνο μία φορά) - Καθηγητικός Σύλλογος.

**11.** **Αποβολή 1-4 μέρες** - Διευθυντής.

**12.** **Αποβολή 1-6 μέρες** - Πειθαρχικό Συμβούλιο.

**13.** **Αποβολή 1-8 μέρες3** - Καθηγητικός Σύλλογος.

**14.** **Αποβολή για πάντα από το σχολείο που φοιτά, για αλλαγή σχολικού περιβάλλοντος, με δικαίωμα μετεγγραφής σε άλλο σχολείο**.

Η Διεύθυνση του σχολείου υποβάλλει μετά τη λήψη της απόφασης του Καθηγητικού Συλλόγου, όλα τα σχετικά έγραφα και πρακτικά Πειθαρχικού Συμβουλίου και Καθηγητικού Συλλόγου που αφορούν στην περίπτωση του μαθητή προς την ΔΜΕ (Επαρχιακό ΠΛΕ) για εξέταση.

**Οι γονείς ενημερώνονται πάραυτα γραπτώς για την επιβολή οποιουδήποτε παιδαγωγικού μέτρου.**

1 Σημαίνει την απομάκρυνση του μαθητή από την τάξη διδασκαλίας για όσο χρόνο προβλέπει το παιδαγωγικό μέτρο και παραμονή του εντός της σχολικής μονάδας σε χώρο που καθορίζεται από τη Διεύθυνση του Σχολείου, **υπό την επίβλεψη εκπαιδευτικού λειτουργού**. Για την περίοδο αποβολής του μαθητή σημειώνονται απουσίες, μία για κάθε περίοδο.

2 Στις περιπτώσεις επιβολής του μέτρου της αποβολής **πέραν της μίας ημέρας** ο μαθητής

υποχρεούται να **παραμείνει στο σπίτι**. Στις περιπτώσεις που υπάρχει **πράγματι αδυναμία των γονέων ή των κηδεμόνων** να επιβλέπουν τον μαθητή, ο μαθητής παραμένει στο σχολείο υπό την επίβλεψη του εκάστοτε οριζόμενου εκπαιδευτικού λειτουργού, ο οποίος εμπλέκει τον μαθητή σε **δημιουργική δραστηριότητα με μαθησιακό στόχο**. Για την περίοδο αποβολής του μαθητή σημειώνονται απουσίες, μία για κάθε περίοδο.

3 Ο μαθητής στον οποίο επιβλήθηκε το παιδαγωγικό μέτρο της αποβολής έχει το δικαίωμα **να ζητήσει από το όργανο επιβολής του μέτρου**, εντός **δύο εργάσιμων ημερών**, τη **μετατροπή** του μέτρου

αυτού σε **κοινωφελή σχολική δραστηριότητα**. Το αίτημα εγκρίνεται ή όχι από τον Διευθυντή ή τον Καθηγητικό Σύλλογο, αν το παιδαγωγικό μέτρο επιβλήθηκε από τον Κ.Σ.. Στις περιπτώσεις αυτές **δεν σημειώνονται απουσίες.**

 **ΣΗΜΕΙΩΣΗ:** Όσον αφορά στη δική μας σχολική μονάδα στις περιπτώσεις εκείνες που δεν είναι εφικτή η επίβλεψη του μαθητή από εκπαιδευτικό λειτουργό, τότε **ο μαθητής παραμένει τις περιόδους της αποβολής του στην τάξη.**

 **Κ26**

**ΠΑΡΑΠΤΩΜΑΤΑ**

**ΔΟΛΙΕΥΣΗ ΚΑΙ ΑΡΝΗΣΗ ΣΥΜΜΕΤΟΧΗΣ ΣΕ ΔΙΑΓΩΝΙΣΜΑ**

Μαθητής/τρια που συλλαμβάνεται να αντιγράφει σε γραπτές εξετάσεις ή διαγωνίσματα **βαθμολογείται με τον βαθμό ένα (1)** και υποχρεούται να αποχωρήσει από την τάξη. Όπου είναι δυνατό, τα σχετικά τεκμήρια επισυνάπτονται στο γραπτό δοκίμιο και ο διδάσκων/η διδάσκουσα ή ο επιτηρητής/ η επιτηρήτρια αναγράφει απαραίτητα σχετική παρατήρηση στο γραπτό δοκίμιο του μαθητή/της μαθήτριας.

Παιδαγωγικά μέτρα λαμβάνονται και για του/τις μαθητές/τριες που συνεννοούνται προφορικά ή άλλως πως κατά την ώρα της εξέτασης ή του διαγωνίσματος.

Βαθμολογείται, επίσης, με μονάδα και μαθητής/τρια που **αρνείται αδικαιολόγητα να λάβει μέρος σε διαγώνισμα** ή βρίσκεται στο σχολείο και **δεν προσέρχεται στην τάξη** κατά την ώρα του διαγωνίσματος.

**ΕΛΕΓΧΟΣ ΣΧΟΛΙΚΗΣ ΤΣΑΝΤΑΣ ΚΑΙ ΣΩΜΑΤΙΚΟΣ ΕΛΕΓΧΟΣ**

Η ιδιωτική ζωή, η οικογένεια και η αλληλογραφία του κάθε μαθητή και της κάθε μαθήτριας τυγχάνουν σεβασμού και είναι καταδικαστέα κάθε αναίτια, αυθαίρετη και παράνομη παρέμβαση σε αυτές. Επιβεβλημένος είναι και ο σεβασμός της τιμής, της προσωπικότητας και της υπόληψής τους.

Στις περιπτώσεις, όμως, που υπάρχει υπόνοια πως διακυβεύεται η ασφάλεια της σωματικής ακεραιότητας ή της ζωής του ίδιου του μαθητή ή άλλων μαθητών, **δύο εντεταλμένοι εκπαιδευτικοί λειτουργοί του ίδιου φύλου επιθεωρούν τη σχολική τσάντα του μαθητή** ή **προβαίνουν σε σωματικό έλεγχο** του για ύπαρξη επικίνδυνων αντικειμένων ή / και ουσιών.

**ΠΕΙΘΑΡΧΙΚΟ ΣΥΜΒΟΥΛΙΟ**

1. Το Πειθαρχικό Συμβούλιο απαρτίζεται από:

α) τον Διευθυντή, ή εκπρόσωπό του Βοηθό Διευθυντή Α΄ ή **Βοηθό Διευθυντή** που ορίζεται στην αρχή της χρονιάς, ως Πρόεδρος,

β) **έναν καθηγητή** ή εκπαιδευτή ή αναπληρωτή του, που εκλέγεται από τον Καθηγητικό Σύλλογο

στην αρχή της χρονιάς,

γ) τον **υπεύθυνο εκπαιδευτικό του τμήματος**,

δ) τον **Πρόεδρο του Κεντρικού Μαθητικού Συμβουλίου** ή εκπρόσωπό του, και

ε) τον **Πρόεδρο του Μαθητικού Συμβουλίου του τμήματος του μαθητή**.

Στο Πειθαρχικό Σώμα **συμμετέχει ως παρατηρητής ο Πρόεδρος του Διοικητικού Συμβουλίου του Συνδέσμου Γονέων και Κηδεμόνων** του σχολείου ή εκπρόσωπός του από το Δ.Σ., ο οποίος εκλέγεται από τα μέλη του Συνδέσμου. **Ο παρατηρητής δεν λαμβάνει μέρος αλλά ούτε παρευρίσκεται στην ψηφοφορία.**

Σε καμία περίπτωση δεν συμμετέχει ως μέλος του Πειθαρχικού Σώματος, ο καθηγητής που έχει υποβάλει την καταγγελία ή μαθητής αν αυτός τυγχάνει να είναι ο καταγγελλόμενος ή ο καταγγέλλων ή αν καθηγητής ή μαθητής με οποιοδήποτε τρόπο αποδεδειγμένα εμπλέκεται στο περιστατικό για το οποίο παραπέμπεται ο μαθητής στο πειθαρχικό. Στις περιπτώσεις αυτές συμμετέχει ο αναπληρωτής καθηγητής, ενώ για τους μαθητές ο Διευθυντής ορίζει άλλον μαθητή από το ΚΜΣ ή το Σ.Τ. ανάλογα με την περίπτωση. Στην περίπτωση που ο καταγγέλλων καθηγητής είναι ο υπεύθυνος εκπαιδευτικός του τμήματος, τότε ορίζεται από τον Διευθυντή άλλος εκπαιδευτικός που διδάσκει στο τμήμα.

2. Στο Πειθαρχικό Συμβούλιο **παραπέμπονται από τον Διευθυντή περιπτώσεις σοβαρής μορφής παραβατικότητας**.

3. Ο Πρόεδρος του Πειθαρχικού πριν την εκδίκαση της κάθε περίπτωσης ζητά να έχει **γραπτή ενημέρωση**:

(α) από τον Καθηγητή Συμβουλευτικής και Επαγγελματικής Αγωγής.

(β) από τον οικείο εκπαιδευτικό ψυχολόγο, αν το απαιτήσει ο γονιός.

Νοείται ότι, ο Πρόεδρος του Πειθαρχικού ενημερώνει τα υπόλοιπα μέλη του Σώματος και μόνο αυτούς, πριν από την εκδίκαση της υπόθεσης για τυχόν ιδιαιτερότητες του παιδιού.

4. Το Πειθαρχικό Σώμα κατά τη διεξαγωγή της έρευνας:

(α) παρέχει στον μαθητή την ευκαιρία να εκθέσει τα γεγονότα και να αναπτύξει τα επιχειρήματά του, αφού ενημερώσει προηγουμένως τον μαθητή ή τον κηδεμόνα του για την εναντίον του μαθητή καταγγελία.

(β) καλεί τον κηδεμόνα του καταγγελλόμενου μαθητή να εκφράσει την άποψή του ενώπιον του

Πειθαρχικού Συμβουλίου.

(γ) δύναται να καλέσει επίσης ενώπιόν του τον Β.Δ (ή το κλιμάκιο Β.Δ.) που διεξήγαγε τη διερεύνηση των γεγονότων και οποιονδήποτε άλλο εκπαιδευτικό ή μαθητή κρίνει αναγκαίο να καταθέσει για το συμβάν.

Νοείται ότι, όταν ο κηδεμόνας του μαθητή ή ο ίδιος ο μαθητής δεν παρουσιαστούν στο πειθαρχικό μετά από **γραπτή ενημέρωσή** τους για την ημερομηνία σύγκλησης του Σώματος, τότε το Πειθαρχικό Σώμα **εκδικάζει την περίπτωση χωρίς την παρουσία τους.**

5. Το Πειθαρχικό Σώμα τηρεί πρακτικά των συνεδριάσεών του και ενημερώνει τον Καθηγητικό Σύλλογο για τις αποφάσεις του. Το Πειθαρχικό Σώμα αποφασίζει εντός περιόδου **δεκαπέντε εργάσιμων ημερών**, εκτός αν η υπόθεση είναι πολύπλοκη, οπότε ολοκληρώνεται σε περίοδο που δεν ξεπερνά τις τριάντα εργάσιμες ημέρες και εν πάση περιπτώσει πριν από τη λήξη των μαθημάτων.

ΑΠΟ ΤΗ ΔΙΕΥΘΥΝΣΗ